### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra V**

**Hvad vil vi gerne opnå? Hvorfor stilles forslaget?**

Cyklen skal være en attraktiv mulighed for så mange borgere som muligt. Cykelhandlingsplanen beskriver et sammenhængende cykel-rutenet, hvor oplandsbyer bindes sammen med hovedrute-nettet, og hvor veje udbygges med cykelstier eller anden cykelfacilitet. Indsatsen skal forbedre fremkommeligheden, sikkerheden og trygheden for cyklister i hele kommunen, om man cykler i oplandet mellem to mindre byer eller på en befærdet gade i midtbyen.

I forbindelse med udmøntning af cykelhandlingsplanen er der afsat penge til udbygning af sti-nettet, med cykelsti projekter i midtbyen såvel som i oplandet. Ligeledes er afsat en ”pulje til cykelfaciliteter/trafiksanering – oplandsbyer”. Heri bliver udarbejdet en prioriteringsmodel, der analyserer og vurderer på forslåede projekter og ønsker fra fællesråd og borgere. Denne model vil ligge til grund for de anlæg, der vil blive administrativt forslået udført. Et eksempel på en sådan mulig cykelsti kunne være en sti fra rundkørslen ved [adresse] og videre ned til [adresse].

Det anbefales, at der afsættes en pulje til cykelstiprojekterne, hvor der for hvert år udvælges, hvilke projekter der skal igangsættes. Dette sker på baggrund af en prioritering og det økonomiske omfang. I forbindelse med kommende cykelpuljer fra staten vil det, i det omfang det er muligt, blive søgt medfinansiering til cykelstiprojekterne.

Der er i dag registreret mellem 60 og 100 forslag og ønsker til nye cykelstier. Forlag i [adresse] beskriver projekter for mere end 130 mio. kr.

Med budgetforlig 2020 og 2021 er der afsat midler til cykelstier og cykelhandlingsplanen.

* Oplandsforbindelser – 3 mio. kr. i både 2022 og 2023
* Cykelhandlingsplan øvrigt – 6 mio. kr. i 2022 og 7 mio. kr. i 2023

Investeringsplanen for 2024-2033, afsætter 200 mio. kr. til cykling og gang.

**Eventuelle input til hvem, hvad, hvordan og hvor mange ressourcer**

Der er stor forskellighed i stierne, både i forhold til behov, omfang og ikke mindst økonomi. Det vil derfor være hensigtsmæssigt med en årlig pulje, der sikrer, at stinettet løbende kan udbygges.

Det foreslås, at der afsættes en årlig pulje på 10 mio. kr. til et sammenhængende cykelrute-net med fokus på at forbinde oplands-byer med cykelsti-nettet i [adresse].

Kontaktperson fra partiet: Tim Iversen, Herbert Hermansen og Inge Simonsen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.